SRICHA บวก 2% “ฟินันเซีย” อัพเป้าใหม่ 19 บ. สะท้อนผลงานแกร่ง ลุ้นปีนี้กำไรทะลุ 400 ลบ.
SRICHA บวก 2% “ฟินันเซีย” อัพเป้าใหม่ 19 บ. สะท้อนผลงานแกร่ง ลุ้นปีนี้กำไรทะลุ 400 ลบ. ล่าสุดอยู่ที่ 16.30 บาท บวก 0.30 บาท หรือ 1.88% มูลค่าซื้อขาย 5.46 ล้านบาท
SRICHA บวก 2% “ฟินันเซีย” อัพเป้าใหม่ 19 บ. สะท้อนผลงานแกร่ง ลุ้นปีนี้กำไรทะลุ 400 ลบ. ล่าสุดอยู่ที่ 16.30 บาท บวก 0.30 บาท หรือ 1.88% มูลค่าซื้อขาย 5.46 ล้านบาท
29 มี.ค. 2564

ผู้สื่อข่าวรายงานว่า ราคาหุ้น บริษัท ศรีราชาคอนสตรัคชั่น จำกัด (มหาชน) หรือ SRICHA ล่าสุด ณ เวลา 11.21 น. อยู่ที่ 16.30 บาท บวก 0.30 บาท หรือ 1.88% สูงสดที่ 16.40 บาท ต่ำสุดที่ 16.20 บาท ด้วยมูลค่าซื้อขาย 5.46 ล้านบาท
โดยบล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น SRICHA หลังประกาศรับงานส่วนเพิ่มและงานใหม่รวม 1.25 พันลบ. จากโครงการ T3 ที่ได้งานเพิ่มและยังได้รับงาน fire water and metal sheet และรับงานจาก JV ที่ทำในโครงการของ TOP หนุน Backlog เร่งขึ้นเกือบเท่าตัวแตะ 2.8 พันล้านบาท รับรู้รายได้ถึงปีหน้า รวมถึงอยู่ระหว่างการเจรจางานใหม่อีก 4 โครงการมูลค่ารวม 5 พันล้านบาท ซึ่งจะเป็นบวกต่อการรับรู้รายได้ตั้งแต่ปี 2565
นอกจากนี้ยังได้รับอานิสงส์จากการลงทุนอุตสาหกรรมพลังงาน-ปิโตรเคมีที่ฟื้นตัวอีกครั้ง หนุนโอกาสการรับงานเข้ามาเติมอีกมาก ทำให้ปรับเพิ่มประมาณการกำไรปี 2564-2565 ขึ้น 38% และ 36% เป็นโตก้าวกระโดด 188% เมื่อเทียบจากปีก่อน ที่ 409 ล้านบาทในปี 2564 และขยายตัวต่อ 6% เมื่อเทียบจากปีก่อนในปี 2565
พร้อมกันนี้ยังได้ปรับราคาเหมาะสมขึ้นเป็น 19 บาท จากเดิม  17 บาท สะท้อนการปรับเพิ่มประมาณการ และปรับ PBV ขึ้นจาก 3.2 เท่า เป็น 3.5 เท่า สะท้อนระดับกำไรที่สูงสุดในรอบ 6 ปี